CELEX: 32005R1065
Language: fi
Date: 2005-07-06
Title: Komission asetus (EY) N:o 1065/2005, annettu 6 päivänä heinäkuuta 2005, Saksan interventioelimen hallussa olevan ohran vientiä koskevan pysyvän tarjouskilpailun avaamisesta

7.7.2005   
            
            
               FI
            
            
               Euroopan unionin virallinen lehti
            
            
               L 174/48
            
         KOMISSION ASETUS (EY) N:o 1065/2005,
   annettu 6 päivänä heinäkuuta 2005,
   Saksan interventioelimen hallussa olevan ohran vientiä koskevan pysyvän tarjouskilpailun avaamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Komission asetuksessa (ETY) N:o 2131/93 (2) vahvistetaan menettelyt ja edellytykset interventioelinten hallussaan pitämien viljojen myymiseksi.
            
         
               (2)
            
            
               Komission asetuksessa (ETY) N:o 3002/92 (3) vahvistetaan interventiosta peräisin olevien tuotteiden käytön ja määräpaikan tarkastamista koskevat yhteiset yksityiskohtaiset säännöt.
            
         
               (3)
            
            
               Nykyisessä markkinatilanteessa olisi avattava pysyvä tarjouskilpailu Saksan interventioelimen hallussa olevan 300 000 tonnin ohramäärän viemiseksi.
            
         
               (4)
            
            
               Toiminnan ja sen valvonnan säännönmukaisuuden varmistamiseksi on vahvistettava erityiset yksityiskohtaiset säännöt. Tämän vuoksi on aiheellista säätää vakuusjärjestelmästä, jonka avulla varmistetaan, että haluttuja tavoitteita noudatetaan ilman, että toimijoille tulee liian suuria kuluja. Tämän vuoksi olisi poikettava tietyistä säännöistä, erityisesti asetuksen (ETY) N:o 2131/93 osalta.
            
         
               (5)
            
            
               Jälleentuonnin välttämiseksi tämän asetuksen mukaisesti avatun tarjouskilpailun mukainen vienti olisi rajoitettava eräisiin kolmansiin maihin.
            
         
               (6)
            
            
               Järjestelmän hallinnoinnin nykyaikaistamiseksi on syytä säätää komission pyytämien tietojen lähettämisestä sähköisesti.
            
         
               (7)
            
            
               Tässä asetuksessa säädetyt toimenpiteet ovat viljan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Jollei tämän asetuksen säännöksistä muuta johdu, Saksan interventioelin avaa asetuksessa (ETY) N:o 2131/93 vahvistettujen edellytysten mukaisesti pysyvän tarjouskilpailun hallussaan olevan ohran viemiseksi.
   2 artikla
   Tarjouskilpailu koskee kolmansiin maihin vietävän 300 000 ohratonnin enimmäismäärää, lukuun ottamatta Albaniaa, Bosnia ja Hertsegovinaa, Bulgariaa, entistä Jugoslavian tasavaltaa Makedoniaa, Kanadaa, Kroatiaa, Liechtensteinia, Meksikoa, Romaniaa, Serbia ja Montenegroa (4), Sveitsiä ja Yhdysvaltoja.
   3 artikla
   1.   Tämän asetuksen mukaisesti toteutettuun vientiin ei sovelleta vientitukia, vientimaksuja eikä kuukausikorotuksia.
   2.   Asetuksen (ETY) N:o 2131/93 8 artiklan 2 kohtaa ei sovelleta.
   3.   Poiketen siitä, mitä asetuksen (ETY) N:o 2131/93 16 artiklan kolmannessa alakohdassa säädetään, viennistä maksettava hinta on tarjouksessa mainittu hinta ilman kuukausikorotusta.
   4 artikla
   1.   Vientitodistukset ovat voimassa asetuksen (ETY) N:o 2131/93 9 artiklan mukaista myöntämispäivää seuraavan neljännen kuukauden loppuun.
   2.   Tämän asetuksen mukaisesti avatussa tarjouskilpailussa jätettyihin tarjouksiin ei pidä liittää komission asetuksen (EY) N:o 1291/2000 (5) 49 artiklan mukaisesti tehtyjä vientitodistushakemuksia.
   5 artikla
   1.   Poiketen siitä, mitä asetuksen (ETY) N:o 2131/93 7 artiklan 1 kohdassa säädetään, ensimmäisen osittaisen tarjouskilpailun tarjousten jättämisen määräaika päättyy 14 päivänä heinäkuuta 2005 kello 9.00 (Brysselin aikaa).
   Seuraaviin osittaisiin tarjouskilpailuihin tarkoitettujen tarjousten jättämisen määräaika päättyy kunakin torstaina kello 9.00 (Brysselin aikaa) lukuun ottamatta 21 päivää heinäkuuta 2005, 4 päivää elokuuta 2005, 18 päivää elokuuta 2005, 1 päivää syyskuuta 2005, 3 päivää marraskuuta 2005, 29 päivää joulukuuta 2005, 13 päivää huhtikuuta 2006, 25 päivää toukokuuta 2006 ja 15 päivää kesäkuuta 2006, sillä kyseisten viikkojen aikana ei järjestetä tarjouskilpailuja.
   Viimeiseen osittaiseen tarjouskilpailuun tarkoitettujen tarjousten esittämisen määräaika päättyy 22 päivänä kesäkuuta 2006 kello 9.00 (Brysselin aikaa).
   2.   Tarjoukset on jätettävä Saksan interventioelimelle, jonka yhteystiedot ovat seuraavat:
   
               Bundesanstalt für Landwirtschaft und Ernährung (BLE),
            
         
               Deichmannsaue 29
            
         
               D- 53179 Bonn
            
         
               Faksi (49-228) 68 45 39 85
            
         
               (49-228) 68 45 32 76
            
         6 artikla
   Interventioelin, varastoija ja tarjouskilpailun voittaja voivat joko ennen erän siirtoa varastosta tai siirron aikana ottaa tarjouskilpailun voittajan pyynnöstä yhteisellä sopimuksella vähintään yhden vertailunäytteen 500:aa tonnia kohden sekä määrittää ne. Interventioelin voi valtuuttaa edustajan sillä edellytyksellä, että tämä ei ole varastoija.
   Vertailunäytteiden otto ja määritys on tehtävä seitsemän työpäivän kuluessa tarjouskilpailun voittajan esittämästä pyynnöstä tai kolmen työpäivän kuluessa, jos näytteet otetaan siirrettäessä viljat varastosta.
   Kiistatapauksessa määritysten tulokset on toimitettava komissiolle sähköisesti.
   7 artikla
   1.   Tarjouskilpailun voittajan on hyväksyttävä erä sellaisenaan, jos näytteiden määritysten lopputulokset osoittavat, että laatu on
   
               a)
            
            
               tarjouskilpailuilmoituksessa ilmoitettuja arvoja parempi;
            
         
               b)
            
            
               interventioon vaadittavia vähimmäisominaisuuksia parempi, mutta tarjouskilpailuilmoituksessa kuvattuja laatuarvoja huonompi, kunhan poikkeama on enintään
               
                           —
                        
                        
                           1 kilogrammaa hehtolitralta ominaispainon osalta, joka ei kuitenkaan saa olla pienempi kuin 64 kilogrammaa hehtolitralta,
                        
                     
                           —
                        
                        
                           yksi prosenttiyksikkö kosteuspitoisuuden osalta,
                        
                     
                           —
                        
                        
                           puoli prosenttiyksikköä komission asetuksen (EY) N:o 824/2000 (6) liitteen B.2 ja B.4 kohdassa tarkoitettujen epäpuhtauksien osalta,
                        
                     
                           —
                        
                        
                           puoli prosenttiyksikköä asetuksen (EY) N:o 824/2000 liitteen B.5 kohdassa tarkoitettujen epäpuhtauksien osalta kuitenkin niin, että haitallisten jyvien ja torajyvien sallitut prosenttimäärät pysyvät ennallaan.
                        
                     
         2.   Jos näytteiden määritysten lopulliset tulokset osoittavat, että laatu on interventioon vaadittavia vähimmäisominaisuuksia parempi, mutta tarjouskilpailuilmoituksessa kuvattuja laatuarvoja huonompi, ja poikkeama ylittää 1 kohdan b alakohdassa tarkoitetut rajat, tarjouskilpailun voittaja voi
   
               a)
            
            
               joko hyväksyä erän sellaisenaan;
            
         
               b)
            
            
               tai kieltäytyä ottamasta erää haltuunsa.
            
         Edellä olevassa b alakohdassa säädetyssä tapauksessa tarjouskilpailun voittaja vapautetaan kaikista kyseistä erää koskevista velvoitteistaan, vakuudet mukaan luettuina, vasta kun hän on viipymättä tehnyt liitteessä I olevaa lomaketta käyttäen ilmoituksen komissiolle ja interventioelimelle.
   3.   Jos näytteiden määritysten lopulliset tulokset osoittavat, että laatu on interventioon vaadittavia vähimmäisominaisuuksia huonompi, tarjouskilpailun voittaja ei saa ottaa erää haltuunsa. Hänet vapautetaan kaikista kyseistä erää koskevista velvoitteistaan, vakuudet mukaan luettuina, vasta kun hän on viipymättä tehnyt liitteessä I olevaa lomaketta käyttäen ilmoituksen komissiolle ja interventioelimelle.
   8 artikla
   Edellä 7 artiklan 2 kohdan ensimmäisen alakohdan b alakohdassa ja 3 kohdassa säädetyissä tapauksissa tarjouskilpailun voittaja voi kuitenkin pyytää interventioelintä toimittamaan hänelle säädettyä laatua olevan toisen erän ohraa ilman lisäkustannuksia. Tässä tapauksessa vakuutta ei vapauteta. Erä on korvattava kolmen päivän kuluessa tarjouskilpailun voittajan esittämästä pyynnöstä. Tarjouskilpailun voittajan on ilmoitettava tästä viipymättä komissiolle liitteessä I olevaa lomaketta käyttäen.
   Jos tarjouskilpailun voittaja ei kuitenkaan ole peräkkäiset korvauserät vastaanotettuaan saanut säädettyä laatua olevaa korvauserää kuukauden kuluessa ensimmäisestä korvauspyynnöstään, hänet vapautetaan kaikista velvoitteistaan, vakuudet mukaan luettuina, kun hän on viipymättä tehnyt liitteessä I olevaa lomaketta käyttäen ilmoituksen komissiolle ja interventioelimelle.
   9 artikla
   1.   Jos ohra siirretään varastosta ennen kuin 6 artiklassa säädettyjen määritysten tulokset ovat tiedossa, kaikki riskit ovat tarjouskilpailun voittajan vastuulla erän siirtoajankohdasta alkaen, sanotun kuitenkaan rajoittamatta tarjouskilpailun voittajan oikeuskeinoja varastoijaa vastaan.
   2.   Euroopan maatalouden ohjaus- ja tukirahasto (EMOTR) vastaa 6 artiklassa säädettyjen näytteenottojen ja määritysten (7 artiklan 3 kohdassa tarkoitettuja määrityksiä lukuun ottamatta) kustannuksista 500:aa tonnia koskevaan määritykseen asti, lukuun ottamatta kustannuksia, jotka koskevat siirtoa siilosta toiseen. Tarjouskilpailun voittaja vastaa itse kustannuksista, jotka aiheutuvat siirrosta siilosta toiseen ja hänen mahdollisesti pyytämistään lisämäärityksistä.
   10 artikla
   Poiketen siitä, mitä asetuksen (ETY) N:o 3002/92 12 artiklassa säädetään, tämän asetuksen mukaisesti myytävää ohraa koskevissa asiakirjoissa, erityisesti vientitodistuksessa, asetuksen (ETY) N:o 3002/92 3 artiklan 1 kohdan b alakohdassa tarkoitetussa poistamismääräyksessä, vienti-ilmoituksessa ja tarvittaessa T5-valvontakappaleessa on oltava jokin liitteessä II esitetyistä maininnoista.
   11 artikla
   1.   Asetuksen (ETY) N:o 2131/93 13 artiklan 4 kohdan mukaisesti asetettu vakuus vapautetaan heti, kun vientitodistukset on myönnetty tarjouskilpailun voittajille.
   2.   Poiketen siitä, mitä asetuksen (ETY) N:o 2131/93 17 artiklan 1 kohdassa säädetään, vientivelvoitteesta asetetaan vakuus, joka on tarjouskilpailupäivänä voimassa olevan interventiohinnan ja tarjotun hinnan erotuksen suuruinen ja aina vähintään 25 euroa tonnilta. Tästä vakuudesta asetetaan puolet vientitodistuksen myöntämisen yhteydessä ja loput ennen viljan siirtoa.
   12 artikla
   Saksan interventioelimen on annettava saadut tarjoukset komissiolle tiedoksi sähköisesti kahden tunnin kuluessa tarjousten jättämisen määräajan päättymisestä. Tiedonanto on tehtävä liitteessä III olevan lomakkeen mukaisesti.
   13 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä heinäkuuta 2005.
      
         
            Komission puolesta
         
         Mariann FISCHER BOEL
         
            Komission jäsen
         
      
   
   
      (1)  EUVL L 270, 21.10.2003, s. 78.
   
      (2)  EYVL L 191, 31.7.1993, s. 76. Asetus sellaisena kuin se on viimeksi muutettuna asetuksella (EY) N:o 749/2005 (EUVL L 126, 19.5.2005, s. 10).
   
      (3)  EYVL L 301, 17.10.1992, s. 17. Asetus sellaisena kuin se on viimeksi muutettuna asetuksella (EY) N:o 770/96 (EYVL L 104, 27.4.1996, s. 13).
   
      (4)  Mukaan luettuna Kosovo, sellaisena kuin se 10 päivänä kesäkuuta 1999 annetussa Yhdistyneiden Kansakuntien turvallisuusneuvoston päätöslauselmassa N:o 1244 määriteltynä.
   
      (5)  EYVL L 152, 24.6.2000, s. 1.
   
      (6)  EYVL L 100, 20.4.2000, s. 31. Asetus sellaisena kuin se on viimeksi muutettuna asetuksella (EY) N:o 777/2004 (EUVL L 123, 27.4.2004, s. 50).
   LIITE I
   Ilmoitus saksan interventioelimen hallussa olevan ohran vientiä koskevassa pysyvässä tarjouskilpailussa myönnetyistä eristä kieltäytymisestä ja mahdollisesta korvaamisesta
   (Asetus (EY) N:o 1065/2005)
   
               —
            
            
               Tarjouskilpailun voittajaksi valitun tarjouksen tekijän nimi:
            
         
               —
            
            
               Tarjouskilpailun päivämäärä:
            
         
               —
            
            
               Päivä, jona tarjouskilpailun voittaja kieltäytyy erästä:
            
         
      
   
               Erän numero
            
            
               Määrä
               tonneina
            
            
               Siilon osoite
            
            
               Haltuunottamisesta kieltäytymisen perusteet
            
         
                
            
            
                
            
            
                
            
            
               
                           —
                        
                        
                            Ominaispaino (kg/hl)
                        
                     
                           —
                        
                        
                           % itäneitä jyviä
                        
                     
                           —
                        
                        
                           % erilaisia epäpuhtauksia (Schwarzbesatz)
                        
                     
                           —
                        
                        
                           % muuta kuin moitteettoman laatuista perusviljaa olevia aineksia
                        
                     
                           —
                        
                        
                           Muut
                        
                     
         LIITE II
   Asetuksen 10 artiklassa tarkoitetut maininnat
   
               —
            
            
               :
            
            
               espanjaksi
            
            
               :
            
            
               Cebada de intervención sin aplicación de restitución ni gravamen, Reglamento (CE) no 1065/2005
            
         
               —
            
            
               :
            
            
               tšekiksi
            
            
               :
            
            
               Intervenční ječmen nepodléhá vývozní náhradě ani clu, nařízení (ES) č. 1065/2005
            
         
               —
            
            
               :
            
            
               tanskaksi
            
            
               :
            
            
               Byg fra intervention uden restitutionsydelse eller -afgift, forordning (EF) nr. 1065/2005
            
         
               —
            
            
               :
            
            
               saksaksi
            
            
               :
            
            
               Interventionsgerste ohne Anwendung von Ausfuhrerstattungen oder Ausfuhrabgaben, Verordnung (EG) Nr. 1065/2005
            
         
               —
            
            
               :
            
            
               viroksi
            
            
               :
            
            
               Sekkumisoder, mille puhul ei rakendata toetust või maksu, määrus (EÜ) nr 1065/2005
            
         
               —
            
            
               :
            
            
               kreikaksi
            
            
               :
            
            
               Κριθή παρέμβασης χωρίς εφαρμογή επιστροφής ή φόρου, κανονισμός (ΕΚ) αριθ. 1065/2005
            
         
               —
            
            
               :
            
            
               englanniksi
            
            
               :
            
            
               Intervention barley without application of refund or tax, Regulation (EC) No 1065/2005
            
         
               —
            
            
               :
            
            
               ranskaksi
            
            
               :
            
            
               Orge d’intervention ne donnant pas lieu à restitution ni taxe, règlement (CE) no 1065/2005
            
         
               —
            
            
               :
            
            
               italiaksi
            
            
               :
            
            
               Orzo d’intervento senza applicazione di restituzione né di tassa, regolamento (CE) n. 1065/2005
            
         
               —
            
            
               :
            
            
               latviaksi
            
            
               :
            
            
               Intervences mieži bez kompensācijas vai nodokļa piemērošanas, Regula (EK) Nr. 1065/2005
            
         
               —
            
            
               :
            
            
               liettuaksi
            
            
               :
            
            
               Intervenciniai miežiai, kompensacija ar mokesčiai netaikytini, Reglamentas (EB) Nr. 1065/2005
            
         
               —
            
            
               :
            
            
               unkariksi
            
            
               :
            
            
               Intervenciós árpa, visszatérítés illetve adó nem alkalmazandó, 1065/2005/EK rendelet
            
         
               —
            
            
               :
            
            
               hollanniksi
            
            
               :
            
            
               Gerst uit interventie, zonder toepassing van restitutie of belasting, Verordening (EG) nr. 1065/2005
            
         
               —
            
            
               :
            
            
               puolaksi
            
            
               :
            
            
               Jęczmień interwencyjny nie dający prawa do refundacji ani do opłaty, rozporządzenie (WE) nr 1065/2005
            
         
               —
            
            
               :
            
            
               portugaliksi
            
            
               :
            
            
               Cevada de intervenção sem aplicação de uma restituição ou imposição, Regulamento (CE) n.o 1065/2005
            
         
               —
            
            
               :
            
            
               slovakiksi
            
            
               :
            
            
               Intervenčný jačmeň, nepodlieha vývozným náhradám ani clu, nariadenie (ES) č. 1065/2005
            
         
               —
            
            
               :
            
            
               sloveeniksi
            
            
               :
            
            
               Intervencija ječmena brez zahtevkov za nadomestila ali carine, Uredba (ES) št. 1065/2005
            
         
               —
            
            
               :
            
            
               suomeksi
            
            
               :
            
            
               Interventio-ohra, johon ei sovelleta vientitukea eikä vientimaksua, asetus (EY) N:o 1065/2005
            
         
               —
            
            
               :
            
            
               ruotsiksi
            
            
               :
            
            
               Interventionskorn, utan tillämpning av bidrag eller avgift, förordning (EG) nr 1065/2005.
            
         LIITE III
   Lomake (1)
   
   Saksan interventioelimen hallussa olevan ohran vientiä koskeva pysyvä tarjouskilpailu
   (Asetus (EY) N:o 1065/2005)
   
               1
            
            
               2
            
            
               3
            
            
               4
            
            
               5
            
            
               6
            
            
               7
            
         
               Tarjouksen tekijän numero
            
            
               Erän numero
            
            
               Määrä
               tonneina
            
            
               Tarjottu hinta
               (euroa/tonni) (2)
               
            
            
               Korotukset (+)
               Vähennykset (–)
               (euroa/tonni)
               (pro memoria)
            
            
               Liiketoimintakulut (3)
               
               (euroa/tonni)
            
            
               Määräpaikka
            
         
               1
            
            
                
            
            
                
            
            
                
            
            
                
            
            
                
            
            
                
            
         
               2
            
            
                
            
            
                
            
            
                
            
            
                
            
            
                
            
            
                
            
         
               3
            
            
                
            
            
                
            
            
                
            
            
                
            
            
                
            
            
                
            
         
               jne.
            
            
                
            
            
                
            
            
                
            
            
                
            
            
                
            
            
                
            
         
      (1)  Lähetetään maatalouden pääosastoon (D/2).
   
      (2)  Tähän hintaan sisältyvät tarjouksen kohteena olevaa erää koskevat korotukset tai vähennykset.
   
      (3)  Liiketoimintakulut ovat palveluista ja vakuutuksista muodostuvia kuluja, jotka aiheutuvat interventiovarastosta poistamisen ja vientisataman FOB-vaiheen (vapaasti aluksessa) välillä, pois luettuna kuljetuskustannukset. Ilmoitettavat kulut laaditaan sellaisten tosiasiallisten kulujen keskiarvon perusteella, jotka interventioelin on vahvistanut tarjouskilpailujakson avaamista edeltävän puolen vuoden ajalta, ja ne ilmoitetaan euroina tonnia kohti.